google/wiki40b huggingface dataset:
Jozef Suchoža

Profesné pôsobenie

V školskom roku 1951/52 začal študovať na Politicko-diplomatickej fakulte Vysokej školy politických a hospodárskych vied, zriadenej na spôsob francúzskej akadémie. Po jej zrušení prešiel na Právnickú fakultu Karlovej univerzity v Prahe, kde v roku 1955 promoval. Po ukončení štúdia pôsobil ako vedúci právneho odboru národného podniku Chemko v Strážskom. V roku 1964 sa stal hlavným arbitrom ČSSR pre hospodárske spory so zaradením na Krajskú štátnu arbitráž v Košiciach. V tom istom roku sa stal vedeckým ašpirantom v odbore hospodárske právo pod vedením prof. Hanesa. V roku 1968 sa stal samostatným vedeckým pracovníkom na Ústave hospodárskeho práva Štátnej arbitráže ČSSR so sídlom v Bratislave, kde spracúval a riešil viaceré významné vedecké projekty a úlohy.
Po založení detašovaného pracoviska Právnickej fakulty Komenského v Košiciach nastúpil na základe výberového konania ako jej interný pedagóg a tu sa aj habilitoval za docenta. Po vzniku samostatnej Právnickej fakulty UPJŠ od 1. septembra 1973 sa stal prvým vedúcim katedry hospodárskeho a finančného práva. Zároveň bol ustanovený ako prodekan pre pedagogickú činnosť novej fakulty. Po celý čas pedagogického a právneho pôsobenia sa zaoberal významnými vedeckými projektmi v oblasti hospodárskych zmlúv a zodpovednostných vzťahov v hospodárstve. 
Univerzitným profesorom sa stal v roku 1979 a v roku 1986 úspešne obhájil dizertačnú doktorskú prácu na pôde Akadémie vied SR s témou "Hospodárske zmluvy". V rokoch 1978 – 1982 pôsobil ako dekan Právnickej fakulty UPJŠ, v roku 1990 bol zvolený za Prorektora celej Univerzity. V súčasnosti je od roku 2014 členom akademického senátu Právnickej fakulty UPJŠ, kde stále pôsobí ako profesor. Od roku 1997 do roku 2004 pôsobil aj na Právnickej fakulte Univerzity Mateja Bela v Banskej Bystrici, kde viedol katedru obchodného a finančného práva.
Je členom vedeckej rady Ústavu štátu a práva AV ČR, člen Rozhodcovského súdu Slovenskej obchodnej komory a členom redakčnej rady časopisu "Právnik". Je jeden z hlavných organizátorov medzinárodného vedeckého sympózia "Právo, obchod, ekonomika", ktoré sa koná každoročne od roku 2012. 9. 1. 2018 mu bol udelený čestný titul profesor emeritus.
Mollégès

Poloha

Obec má rozlohu 14,2 km². Najvyšší bod je položený 67 m n. m. a najnižší bod 45 m n. m.

Obyvateľstvo

Počet obyvateľov obce je 2493 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pod Pajštúnom

Opis

Okolie Borinky je súčasťou Borinského krasu, ktorý sa rozprestiera na ploche 36 km² v južnej časti Malých Karpát. Vody potokov sa tu na viacerých úsekoch strácajú pod zemou a potom opäť vystupujú na povrch. Prírodnou zvláštnosťou je, že časť vôd z hornej časti povodia Stupavského potoka v dôsledku podzemného „pirátstva“ je odvádzaná pod zemou na opačnú stranu pohoria Malých Karpát a vyúsťuje na povrch až v občasnej vyvieračke nad Limbachom. V tomto krasovom území sa nachádza aj niekoľko jaskýň, napríklad Zbojnícka, Veľké Prepadlé, Jaskyňa pod Okopancom a iné.
Na ochranu prirodzených lesných spoločenstiev 2. – 4. vegetačného stupňa bola v roku 1984 vyhlásená prírodná rezervácia Pod Pajštúnom. Rozprestiera sa pod hradným kopcom prevažne na jeho južných a juhozápadných svahoch v nadmorskej výške 200 – 519 m. Najrozšírenejšie sú tu dubové bučiny, bukové dúbravy, bučiny a v okolí vápencových brál na sutinových stanovištiach v okolí Pajštúnskeho hradu sa vyskytujú lipové javoriny.
Pre najteplejšie lesné spoločenstvá s dubom sú typickými druhmi bylín hrachor čierny (Lathyrus niger), medovka medovkolistá (Melittis melissophyllum). Bučinovými druhmi sú napríklad marinka voňavá (Asperula odorata), zubačka cibuľkonosná (Dentaria bulbifera). V ostrovčekovite rozšírených nelesných spoločenstvách na skalách v okolí hradu a kameňolomu sa vyskytujú napríklad luskáč lekársky (Vincetoxicum hirundinaria), zvonček repkovitý (Campanula rapunculoides), slezinník červený (Asplenium trichomanes), hrdobarka horská (Teucrium montanum) a hrdobarka obyčajná (Teucrium chamaedrys). Nápadným druhom lesných porastov pozdĺž ciest, chodníkov a svetlín je múrovník lekársky (Parietaria officinalis).
Veľkú ekologickú hodnotu v prírodnej rezervácii predstavujú početné staré vyše 300-ročné jedince dubov. Sú veľmi dôležité pre vývoj stoviek druhov podkôrneho a drevokazného hmyzu, ako sú napríklad roháč veľký (Lucanus cervus), fuzáč veľký (Cerambyx cerdo), a viaceré druhy krascov. Na takýchto duboch sa vyvíjajú húsenice až 100 druhov motýľov. V teplých okrajových častiach prírodnej rezervácie sa vyskytuje náš najväčší had – užovka stromová (Zamenis longissimus). Na svetlinách v prírodnej rezervácii možno vidieť i Jasoňa chochlačkového (Parnassius mnemosyne).
Nepôvodnými druhmi v prírodnej rezervácii sú napríklad netýkavka malokvetá (Impatiens parviflora), smrekovec opadavý (Larix decidua), muflón obyčajný (Ovis musimon), daniel škvrnitý (Dama dama).
Čínske národné futsalové družstvo žien

Vrcholné podujatia

Čínske družstvo sa predstavilo na dvoch turnajoch Ázijských halových hier, prvýkrát v roku 2013. V základnej skupiny bodovalo iba v jednom zápase, keď remizovalo s Uzbekistanom a obsadilo 3. miesto vo svojej základnej skupine. O 4 roky neskôr v Ašchabade postúpilo do semifinále a obsadilo napokon 4. miesto.
Na prvých majstrovstvách Ázie žien, ktoré sa konali v roku 2015, bodovalo rovnako iba v jedinom zápase. Po dvoch prehrách so skúsenejšími súpermi z Japonska a Thajska a výhre nad Vietnamom obsadilo vo svojej základnej skupine 3. a celkovo na turnaji 5. priečku. Na turnaji v roku 2018 postúpilo zo základnej skupiny, ale vo štvrťfinále nestačilo na Irán.
Jozef Minárik (hasič)

Životopis

Pochádzal z učiteľskej rodiny, vyštudoval Pedagogickú školu v Trnave, v rokoch 1967 – 1974 pracoval ako učiteľ, v Radimove, okres Senica aj ako riaditeľ školy. V oblasti hasičstva bol činný od roku 1959 ako dobrovoľník a funkcionár okresných a krajských orgánov požiarnej ochrany. Právnickú fakultu UK v Bratislave absolvoval v roku 1981. Z oblasti požiarnej ochrany absolvoval v rokoch 1974 – 1977 DŠ Zväzu požiarnej ochrany, funkcionárom ústredných orgánov požiarnej ochrany resp. dobrovoľnej požiarnej ochrany SR bol v rokoch 1972 – 1992 (ÚV ZPO), 1992 – 2012 (DPO SR). Vo vysokých funkciách stál na čele dobrovoľného hasičstva v období jeho zásadných vnútroorganizačných i legislatívnych zmien rokov 1990 – 1992 a ako vysoký hasičský funkcionár bol po celé roky v priamom a neformálnom kontakte s jednotkami DPO SR v celom Slovensku, často ich navštevoval a zúčastňoval sa ich rokovaní.
Je nositeľom všetkých požiarnických ocenení udeľovaných DPO SR - vrátane najvyššieho ocenenia Zaslúžilý člen DPO SR.
Neformálnym uznaním jeho osobnosti v kruhoch slovenských hasičov boli stovky hasičov s početnou technikou a mnohé iné osoby, ktoré mu prišli vzdať poslednú poctu pri rozlúčke 11. júna 2019.

Externé vyznamenania

V roku 2010 bol JUDr. Minárik vyznamenaný aj prezidentom Slovenska, a to Zlatým záchranárskym krížom a bol nositeľom aj zahraničných hasičských vyznamenaní: v Česku mu bol v roku 2012 udelený Rad sv. Floriána a v Maďarsku Zlatý kríž.
Bas-et-Lezat

Poloha

Obec má rozlohu 12,59 km². Najvyšší bod je položený 393 m n. m. a najnižší bod 317 m n. m.

Obyvateľstvo

Počet obyvateľov obce je 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Daniel Kavuliak

Životopis

Daniel Kavuliak sa narodil v Čadci, ale žil v Turzovke. V roku 1996 ukončil stredné odborné učilište drevárske, v odbore tiež pracoval. Študoval na Vojenskej akadémii v Liptovskom Mikuláši, ale štúdium nedokončil z rodinných dôvodov. Do Ozbrojených síl Slovenskej republiky nastúpil v decemberi 2002. V Prápore okamžitej reakcie Veliteľstva pozemných síl, zastával funkcie pancierovníka a zástupcu veliteľa družstva. Okrem misie ISAF sa zúčastnil aj misie UNFICYP na Cypre. Bol príslušníkom 11. mechanizovaného práporu.

Incident

Smrteľný incident sa stal počas cvičenia International military police v rámci medzinárodnej operácie ISAF. Odohral sa približne o 9:45 stredoeurópskeho času 9. júla 2013. Za útokom stál príslušník afganských ozbrojených síl. Na vojakov zaútočil zo strážnej veže, ktorá mala zabraňovať podobným útokom. Okrem zabitého vojaka boli dvaja ťažko zranení. Ďalší štyria utrpeli ľahké zranenia.
Podľa opisu Milana Kuderu, ktorý bol pri incidente zranený: „Bez akéhokoľvek varovania bola na nás vedená streľba zozadu, zo vzdialenosti asi 30 metrov. Streľba sa opätovala.“
Strelec, ktorý na vojakov strieľal bol zadržaný americkými jednotkami a neskôr odovzdaný afganským vojakom. Z väzenia niekoľko dní po streľbe ušiel. Predpokladá sa, že ho pod ochranu zobralo hnutie Taliban. Ako teroristovi mu hrozí trest smrti.
Dva ťažšie ranení vojaci sa zotavujú vo vojenskej nemocnici v nemeckom Ramsteine.

Dopady

„Pokiaľ si páchateľ tohto hanebného činu myslel, že nás tým zastraší, a že prijmeme rozhodnutie stiahnuť sa z Afganistanu, tak mu chcem odkázať, že dosiahol pravý opak," vyhlásil Miroslav Lajčák, minister zahraničných vecí „Teroristi sú zbabelci a pred zbabelcami sa neuteká.„ Premiér Robert Fico a minister obrany Martin Glváč sa zúčastnili ceremónie v slovenskom tábore v Kandaháre. Vládny špeciál mal mŕtveho vojaka vrátiť na Slovensko približne o 19:30 10. júla. Prezident Ivan Gašparovič a americký veľvyslanec Theodor Sedgwick tiež vyjadrili svoju sústrasť.
11. júla sa v Kandaháre uskutočnila bohoslužba za mŕtveho. Zúčastnilo sa jej viac ako sto kolegov.
Pohreb zosnulého vojaka sa uskutočnil 12. júla 2013 v Kostole Nanebovzatia Panny Márie v rodnej Turzovke. Pohrebu so štátnymi a vojenskými poctami sa okrem iných zúčastnili aj prezident Ivan Gašparovič, minister obrany Martin Glváč, náčelník Generálneho štábu Ozbrojených síl Peter Vojtek a americký veľvyslanec na Slovensku Theodore Sedgwick.
Rozkazom ministra obrany bol čatár Kavuliak in memoriam povýšený na rotného. Zároveň mu bolo udelené najvyššie rezortné vyznamenanie Pamätná medaila ministra obrany I. stupňa.
Greenwich Park

Greenwich Park je jedným z Kráľovských parkov v Londýne a zároveň aj najstarším z nich. Bol založený v roku 1433. Pôvodne sa park používal na polovačky na jelene a bol najväčšou plochou zelene v juhovýchodnom Londýne. Rozprestiera sa na ploche 183 akrov (17 ha).

Opis parku

V severnej časti parku sa nachádza Národné námorné múzeum (angl.: National Maritime Museum) sídliace v bývalom Queen's House. V strede parku sa nachádza Kráľovské observatórium Greenwich (angl.: Royal Observatory Greenwich). Observatórium je umiestnené na vrchole kopca. Na západnom okraji parku stojí Ranger's House.
Pred observatóriom sa nachádza socha generála Jamesa Wolfa. Z tohto miesta je prekrásny výhľad na celé okolie: od bývalej Greenwichskej nemocnici (v súčasnosti Kráľovská námorná škola), rieky až smerom k mrakodrapom Canary Wharf, City na severozápade a Miléniovému domu na severe.
Park je možné ďalej rozdeliť na dve výškovo odlišné časti. V spodnej časti sa nachádzajú ihriská pre deti a jazero na člnkovanie. V hornej časi parku sa nachádza rozsiahla kvetinová záhrada s rybníkom, ružová záhrada, kriketové ihrisko, tenisový kurt a hodobný pavilón. Nachádza sa tu aj Staroveký dub (angl.: Ancient Oak), ktorý sa spája s kráľovnou Alžbetou I..
Počas Letných olympijskych hier v roku 2012 sa má park stať miestom jazdeckých a bežeckých častí pretekov päťbojárov.
Hyoscyamín

Výskyt

l-hyoscyamín sa vyskytuje v rastlinách z čeľade Solanaceae, kde sa nachádzajú rastliny ako Durman obyčajný, Mandragora lekárska, Rúrky anjela, Ľuľkovec zlomocný, Smrtiaci baklažán a Blen čierny.
Táto toxická látka blokuje účinok endogénneho neurotransmiteru acetylcholínu väzbou na jeho receptory. Je to ľavotočivý izomér atropínu. Podobne ako atropín a skopolamín, aj hyoscyamín má výrazný vplyv na psychiku.

Použitie

Používa sa v lekárstve ako racemická zmes atropínu [(R, S)-hyoscyamín]. Pôsobí ako parasympatikolytikum, proti kŕčom a ako mydriatikum, ale aj ako protijed na otravu insekticídmi a pesticídmi. Pred zavedením moderných psychofarmák sa hyoscyamín používal v psychiatrii na liečbu agitovanosti.
Železničná trať Šanghaj – Kchun-ming

Železničná trať Šanghaj – Kchun-ming, zvaná lokálne tiež Chu-Kchun (čín. 沪昆铁路, pchin-jin hùkūn tiělù), je elektrifikovaná a z väčšej časti dvojkoľajná železničná trať v Čínskej ľudovej republike, kde prepája východnú Čínu s juhozápadnou Čínou. Začína v Šanghaji a vedie cez provincie Če-ťiang, Ťiang-si, Chu-nan, Kuej-čou a Jün-nan, kde končí v hlavnom meste provincie, Kchun-ming, na tamojšej hlavnej stanici.
Celková dĺžka trate je 2 690 kilometrov, pričom dvojkoľajná je väčšia časť zo Šanghaja do Liou-pchan-šuej, jednokoľajná je zvyšný úsek z Liou-Pchan-šuej do Kchun-mingu, ktorý má dĺžku približne štyristo kilometrov. V úseku Šanghaj – Ču-čou je maximálna traťová rýchlosť 200 km/h, v úseku z Ču-čou do Chuaj-chua je maximum 120 km/h.
Roman Slyško

Incident

V 24. kole Corgoň ligy 2010/11 v zápase medzi MŠK Žilina a ŠK Slovan Bratislava inzultoval divák Žiliny Ľubomír Krajčík.
Jeseter malý

Opis

Sfarbenie je sivasté, hnedasté alebo zelenasté. Hlava prechádza v dlhý špicatý rypec, v ktorého spodnej časti sa nachádzajú ústa a štyri fúziky. Chrbtová plutva je posadená až za úroveň brušných plutiev. Na chrbte má v rade 11 - 17, na boku 60 - 70 a na bruchu 10 - 18 kostených štítkov. Chvostová plutva je nesúmerná. Najvyšší zaznamenaný vek bol 27 rokov. Môže dosiahnuť dĺžky až 125 cm pri hmotnosti 19 kg.

Rozšírenie

Vyskytuje sa vo veľkých, pomerne rýchlo prúdiacich tokoch úmoria Čierneho, Kaspického a Baltského mora. V poslednom čase sa začal častejšie vyskytovať u nás najmä v Malom Dunaji.

Potrava

Živí sa drobnými bezstavovcami (larvy hmyzu, červy, kôrovce), vzácne tiež drobnými rybkami. Potravu väčšinou zbiera z dna, ale príležitostne aj z vodného stĺpca a z hladiny.

Rozmnožovanie

Trenie prebieha spravidla v máji. Jesetery v tejto dobe tiahnu proti prúdu rieky do vyšších partií. Ikry sú kladené na štrkové dno. Plodnosť sa pohybuje medzi 10 000 a 140 000 ikrami na samicu.
Quark

Quark je pôvodný slovenský mesačník, ktorý sa zameriava na popularizáciu vedy a techniky. Od roku 1995 prináša každý mesiac 56 strán najnovších informácií o vede, výskume, objavoch a novej technike na Slovensku i vo svete. Čitateľ si v ňom nájde veľa zaujímavého čítania o živej i neživej prírode, pohľady na prácu slovenských i svetových bádateľov, prehľad najnovších typov áut, železníc, lietadiel a lodí, novinky zo sveta mostov, výškových budov či stavieb, prenikanie do tajomstiev jadrovej fúzie, hlbín vesmíru, nanoštruktúr alebo genetiky. Nechýba oddych a prevetranie mozgových buniek.
Časopis má svoju web stránku aj facebook.
Názov časopisu je odvodený od jednej zo subatómových častíc - kvarku.

Dejiny

Nadväzuje na časopis Elektrón, ktorý krátko po revolúcii v roku 1989 zanikol.
Časopis vychádza od septembra 1995 v Bratislave. Do júna 2013 ho vydávalo vydavateľstvo Perfekt, v súčasnosti je vydavateľom Centrum vedecko-technických informácií SR (Národné centrum pre popularizáciu vedy a techniky v SR).
Quark sa orientuje na popularizáciu a propagáciu pôvodného výskumu, vedy a techniky a prístupnou formou približuje aj zahraničné zaujímavosti vo všetkých vedecko-technických oblastiach. Prináša najnovšie poznatky o vede, výskume a technike pre laikov zrozumiteľným spôsobom.
V niektorých číslach časopisu boli v rokoch 2006-2008 vložené DVD so vzdelávacím obsahom a v rokoch 2006-2012 ho štvrťročne rozširovala monotematická osemstranová príloha.

Súčasnosť

Quark má momentálne 60 strán, z toho štyri strany tvorí obálka. Distribuuje sa cez sieť novinových stánkov na území celého Slovenska, prostredníctvom drobných distribútorov a poštou priamo do schránok predplatiteľom. 
Vychádza 12-krát do roka. 
Quark čítajú všetci bez obmedzenia veku, ktorí sa chcú kontinuálne vzdelávať a zaujímajú sa o novinky z rôznych oblastí života.

Online verzia

Na webovej stránke časopisu www.quark.sk sú publikované články z aktuálneho čísla, súťaže, informácie o časopise a vydavateľovi, kontakty a informácie o možnosti predplatného. Predplatitelia získavajú v predplatnom aj prístup do archívu časopisu.
Svojich fanúšikov má časopis Quark aj na facebooku.
Časopis sa dá stiahnuť na čítanie aj do smartfónov a tabletov.
Quark je pre čitateľov dostupný aj v elektronickej podobe v PDF formáte. Na stránke www.quark.sk si ho môžu všetci tí, ktorí si Quark predplatili, zdarma stiahnuť.
Existuje tiež možnosť predplatiť si časopis iba v elektronickej podobe, za zvýhodnenú cenu.
Saint-Vincent-Sterlanges

Poloha

Obec má rozlohu 4,46 km². Najvyšší bod je položený 84 m n. m. a najnižší bod 48 m n. m.

Obyvateľstvo

Počet obyvateľov obce je 699 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Perreux (Loire)

Poloha

Obec má rozlohu 41,35 km². Najvyšší bod je položený 436 m n. m. a najnižší bod 255 m n. m.

Obyvateľstvo

Počet obyvateľov obce je 2 191 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lysianska brázda

Polohopis

Územie sa nachádza na západnom okraji podcelku i celého pohoria Javorníky v okrese Púchov. Leží v strategicky významnom údolí, ktorým vedie dôležitá cestná i železničná spojnica s Moravou. V Lysianskej brázde leží len obec Lysá pod Makytou a Lúky. Územie na Slovensku obklopuje na severe a východe ležiaca Lazianska vrchovina, geomorfologická časť Javorníkov a južne situovaná Kýčerská hornatina, podcelok Bielych Karpát. 
Západný okraj Javorníkov patrí do povodia Váhu, konkrétne do čiastkového povodia Bielej vody. Táto rieka preteká východným okrajom brázdy, kde priberá potok Beňadín, pretekajúci strednou časťou územia. V osi údolia pokračuje až po Lyský priesmyk (už na území Česka) potok Lysky, ktorého tok kopírujú aj dôležitá cesta I/49 z Púchova na Moravu, ako aj železničná trať Púchov – Horní Lideč.

Chránené územia

Juhozápadná časť Javorníkov nepatrí do žiadnej z blízkych chránených krajinných oblastí (Kysuce a Biele Karpaty). Osobitne chránené územia sa v tejto časti Javorníkov rovnako nenachádzajú.

Turizmus

Západný okraj Javorníkov patrí medzi turisticky pokojné oblasti, ktorou návštevníci pokračujú na neďaleké lokality. Z Lúk cez Lazy pod Makytou vedie prístupová cesta do strediska na vrchu Kohútka (913 m n. m.). Celá oblasť je charakteristická samotami, hojne využívanými chalupármi. Na neďalekú Makytu (923 m n. m.) vedie z obce Lysá pod Makytou  žlto značený chodník. Nad osadou Strelenka je na moravskej strane hranice rozhľadňa Čubův kopec (720 m n. m.), ktorá poskytuje zaujímavý výhľad na široké okolie.
Štefan Kankovský

Život

Narodil sa v roku 1848 (miesto narodenia nie je známe). V roku 1867 absolvoval štúdium na gymnáziu, následne v rokoch 1867 – 1871 študoval teológiu v kňazskom seminári v Banskej Bystrici. Od roku 1871 až do svojej smrti zastával funkciu suplujúceho profesora slovenského patronátneho katolíckeho gymnázia v Kláštore pod Znievom, kde vyučoval nemčinu, maďarčinu, latinčinu a náboženstvo. Bol členom katolíckeho Spolku sv. Vojtecha a v roku 1872 prispel na jeho základinu. Zomrel náhle 6. septembra 1872 v Turčianskych Tepliciach. Valedikciu na jeho pohrebe predniesol František Víťazoslav Sasinek.

Dielo

V zborníku Pamätník Slovenských Poslucháčov Kat. Bohoslovia K Tisícročnej oslave Svätého Cyrilla (1869) publikoval štúdiu Initia religionis christianae apud Slavos (Začiatky kresťanstva u Slovanov).
Emil Wünsch

Životopis

V 30. rokoch 20. storočia športovec-lyžiar, pretekár v alpských disciplínach za Klub československých turistov v Banskej Bystrici. Dlhoročný športový funkcionár Klubu československých turistov v Banskej Bystrici.
Jevgenij Anatolievič Dadonov

Hráčska kariéra

Dadonov hrával za Traktor Čeľabinsk v RSL a v KHL. Bol draftovaný v roku 2007 zo 71. miesta Floridou Panthers. K tímu sa pridal v roku 2009, ale sezónu odohral v AHL za Rochester Americans.

NHL

Prvý gól v NHL strelil 15. decembra 2010 proti Carolina Hurricanes. V januári 2011 bol Dadonov vybraný ako účastník NHL All-Star Game SupperSkills, čiže na hokejové zručnosti ako jeden z dvanástich nováčikov.
V sezóne 2011–12 bol vytrejdovaný do Caroliny Hurricans, ale sezónu dohral len na farme v Charlotte Checkers.

Donbas

7. júla 2012, Dadonov odišiel z Caroliny a vrátil sa naspäť do KHL a to do Donbasu Doneck. V decembri 2013 podpísal trojročný kontrakt. S Donbasom vyhral Kontinentálny pohár v ľadovom hokeji 2012/2013 a bol druhý najlepší strelec turnaja. V sezóne 2013–14 pomohol Donbasu do konferenčného semifinále.

SKA Petrohrad

Keď Donbasu bola zastavená činnosť, kvôli občianskym nepokojom tak 11. júna 2014, podpísal viacročný kontrakt s SKA Petrohrad.
V roku 2015 dopomohol Petrohradu k zisku prvého Gagarinovho pohára. Vytvoril rekord v počte gólov v play-off na 15. Keď kapitán mužstva Iľja Kovaľčuk bol menovaný za najužitočnejšieho hráča, tak cenu odmietol a cenu odovzdal Dadonovovi. Neskôr v rozhovore Kovaľčuk povedal, že Dadonov si to zaslúži viac.
Aiči (prefektúra)

Aiči (jap. 愛知県 – Aiči-ken) je prefektúra v Japonsku, ktorá sa nachádza v regióne Čúbu na ostrove Honšú. Hlavné mesto je Nagoja.
Prefektúra má rozlohu 5 162,50 km² a k 1. novembru 2006 mala 7 303 226 obyvateľov.
Plačkův les a říčka Šatava

Ochrana

Predmetom ochrany je ochrana posledných zvyškov lužného lesa s typicky zachovanou faunou a flórou.
Valdivienne

Poloha

Obec má rozlohu 61,24 km². Najvyšší bod je položený 149 m n. m. a najnižší bod 62 m n. m.

Obyvateľstvo

Počet obyvateľov obce je 2 623 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aulnay (Aube)

Poloha

Obec má rozlohu 10,44 km². Najvyšší bod je položený 168 m n. m. a najnižší bod 104 m n. m.

Obyvateľstvo

Počet obyvateľov obce je 119 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Garda Síochána

Garda Síochána (z írčiny: Strážcovia mieru) viac známa ako Gardaí (Strážcovia) je policajná jednotka v Írsku. Jednotka je vedená Garda Komisárom, ktorý je menovaný írskou vládou. Jej sídlo je vo Phoenix Parku v Dubline.

História

Občianska stráž bola vytvorená dočasnou vládou vo februári 1922 aby prevzala policajnú zodpovednosť za rodiaci sa Írsky slobodný štát. Nahradila Kráľovskú írsku políciu (RIC) a Írsku republikánsku políciu z rokov 1919 – 1922. V auguste 1922 jednotka sprevádzala Michaela Collinsa keď sa stretol so zástupcom britského monarchu v Írsku v Dublinskom hrade.
Počas Írskej občianskej vojny v rokoch 1922 – 1923 Írsky slobodný štát zriadil Oddelenie kriminálneho vyšetrovania čo bola ozbrojená protipovstalecká jednotka. Bola rozpustená v októbri 1923 a jej prvky sa preniesli do Dublinskej metropolitnej polície (DMP).
V Dubline mala však stále zodpovednosť za poriadok DMP až pokiaľ sa nezlúčila s Garda Síochána v roku 1925. Od tej doby to bola jediná polícia v štáte dnes známom ako Írsko. Iné policajné zložky s obmedzenými právomocami sú vojenská polícia Írskych obranných síl, Letisková polícia a policajné jednotky dublinského prístavu a prístavu v Dún Laoghaire.
Plogonnec

Poloha

Obec má rozlohu 54,14 km². Najvyšší bod je položený 286 m n. m. a najnižší bod 12 m n. m.

Obyvateľstvo

Počet obyvateľov obce je 3 056 (2011).
Nasledujúci graf zobrazuje vývoj počtu obyvateľov v obci.
Zdroje: INSEE